khistorydata/jeongjo-sjw-relations huggingface dataset:
정조 7년 · 강
以徐龍輔爲應敎。嚴思晚李太亨爲校理。林濟遠姜忱爲副校理。尹尙東爲修撰。柳孟養爲副修撰。
정조 7년 · 목
敎曰。玉堂番次苟艱。在外及衆所共知情病人許遞。前望單子入之。待下批牌招。推移入直。又敎曰。新除授玉堂中。解由未出人。勿拘。試所進去人。勿爲牌招。
정조 7년 · 목
以申思運爲大司諫。尹東晚金履鏞爲校理。趙時俊爲知義禁。尹尙東爲掌令。
정조 7년 · 강
行召對于誠正閣。承旨李在學。玉堂李太亨姜★(亻+寅)。閣臣李崑秀。假注書尹行任。兼春秋曺有喜[喜有:I-PERSON]金鳳顯。
정조 7년 · 강
命兵曹二軍色李喆模。仍任前職。
정조 7년 · 목
敎曰。數遞可悶。兵曹二軍色郞官李喆模。仍任前職。
정조 7년 · 강
命吏曹判書金鍾秀上來事申飭。
정조 7년 · 목
京畿監司李亨逵。以吏曹判書金鍾秀病重。上去不得事狀啓。敎以。聞其情理。雖甚慘然。冢 宰重任。不可以此輕遞。更加調理。俟少間上來事申飭。
정조 7년 · 강
命黃海水使。使之明日辭朝。
정조 7년 · 목
訓鍊都監啓言。北漢東門外。小虎一頭捉得封進。而本局砲手。三日內連捉三虎。敎以。日前三日內連捉三虎。將官旣蒙加資之典。而又於三日之內。捉得三虎。卿營事極爲可嘉。捉虎將加資。至於領軍將。則無可據之例云。故向日雖不得一體加資。到今次數爲六次。而頭數亦滿六頭。且是常時善爲鍊習之效。其功有倍一時捉虎之將校矣。牙兵領軍將。亦爲加資。以勸他營。所捉虎皮。卿處賜洽。將校軍兵等。自本營各別施賞。又當內下別賞。別單書入。又啓言。北漢外於隱洞。小虎一頭捉得封進。敎以。將校軍兵。自本營依例施賞。內下別賞次。別單書入。
정조 7년 · 강
分揀兼春秋曹有喜[喜有:I-PERSON]拿處。
정조 7년 · 목
敎曰。兼春秋曹有喜[喜有:I-PERSON]拿處。○因囚單子。敎以。分揀放送。
정조 7년 · 강
八高祖圖刊印件。命來三月十五日封進。
정조 7년 · 목
校正廳啓言。 列聖八高祖圖刊印。依 譜略進上件數封進事。伏承下敎矣。依前例當爲雪花紙圖本。緞衣粧貼以入。而傳敎中白綿紙二十件。白紙二十件。亦爲緞衣粧貼。依進上件請擧行。允之。敎以。 奉謨堂奉安件一件外。奎章閣奉安件一件。緞衣粧貼。其外同付譜牒卷下粧册。而圖本印出時。印札大小長廣。依 譜牒印札見樣爲之。 譜略御牒卷下。亦爲同粧。此後依此定式施行。進上日子。以何間推擇乎。序文書寫官。姑不命下。此則知擇日遲速。當下敎矣。進書日子。卽爲推擇草記。又啓言。進書日子推擇。則來三月十五日午時爲吉云。以此日封進。○敎曰。 譜略校正堂上宗簿提調。明日次對。同爲入侍。
정조 7년 · 강
命都成大。移送法司嚴覈。
정조 7년 · 목
兵曹啓言。今日開門前。有一漢結項於敦化門外。爲各司下人等所救解云。故送隸問其委折。則咸興居幼學都成大爲名人。而爲負債夥然。家力蕩盡。以至此境云。此等之類。不可尋常處之。移送法司。請嚴覈重勘。允之。
정조 7년 · 강
召見承旨徐有大李在學于誠正閣。
정조 7년 · 목
予曰。俄者鄕漢。以何事繫項於敦化門外耶。軍士房似當知之矣。有大曰。以負債事。繫項於闕門外云矣。予曰。繫項何必於闕門外耶。在學曰。未知其何許意思。而誠亦變怪矣。予曰。誰爲先看耶。有大曰。供上軍士輩先見云矣。予曰。左承旨出去後。分付秋曹。卽爲開坐取招以入。予曰。明日次對。當來會云耶。在學曰。兩大臣俱未進參。公事不得稟斷。故當爲頉稟云矣。予曰。古例若無時任大臣。則原任大臣或備局有司堂上。出令擧行矣。在學曰然矣。
정조 7년 · 강
皇壇祭祝文。命藝文提學撰改。
정조 7년 · 목
承旨沈豊之啓言。 皇壇親祭祝文中。有一二釐正處。藝文提學徐有隣卽爲牌招。請使之撰改。從之。
정조 7년 · 강
左議政李福源箚陳病狀。仍自引。賜批。
정조 7년 · 목
箚略曰。臣偶得風疹之症。焮熱痒痛。狀類丹毒。寢食俱妨。動作輒礙。決難束帶。賓對停頉已屢。而明日日次。亦無以自力。伏況 皇壇享事。親臨誓戒只隔。以此難强之疾。參班末由。惶隕益無所措。亟降威罰。以勵群工。批以。美恙。慮念無已。未簉誓班。豈容過引。卿須安心勿辭。加意愼攝也。仍命遣史官傳諭。
정조 7년 · 강
召見承旨吳載純。直提學鄭志儉于誠正閣。
정조 7년 · 목
予曰。閣臣欲稟御製書寫事乎。志儉曰。御製譜略序文。有內閣書送之命。何以擧行乎。予曰。卿則已寫寶鑑序。此序當使資高閣臣書之。而一提學有故。二提學在外。有難命書。然二提學外。實無可合之人。使閣吏齎往二提學處。使之書來似好矣。凡例亦依實鑑序書之也。志儉曰。 奉謨堂奉安件。西庫奉安件。當爲奉出改張。而奉安日時。待都監定送乎。予曰。待都監印役之就緖。臨時奉安也。志儉曰。 奉謨堂仍奉之件。勿爲改張。以存舊本。奉出件。改以菱花衣乎。予曰。依此爲之也。予曰。卿之恬雅謹拙。予素嘉尙。若使卿之弟。一依乃兄規模。豈不美乎。卿之子有經學之人云。然否。載純曰。臣子允常。才甚鈍滯。不合程文。故廢擧業讀經書而已。豈敢謂之學乎。
정조 7년 · 강
行召對于誠正閣。承旨洪明浩。閣臣徐龍輔。玉堂李太亨姜★(亻+寅)。假注書尹行任。兼春秋曺有喜[喜有:I-PERSON]金鳳顯。
정조 7년 · 목
講國朝寶鑑。○明浩曰。逆賊正法後。例自金吾。査出應坐支屬。卽施當律。而今聞儒臣所達。世榮以泓賊之子。不施應坐律云。其時金吾堂上推考何如。太亨曰。削職宜矣。予曰。事甚訝惑。必有委折。査實後。以此捧傳旨也。
정조 7년 · 강
命罪人世榮。亟施當律。
정조 7년 · 목
副修撰姜★(亻+寅)啓言。逆賊泓徵之子世榮。年前有夫女通奸罪。定配咸平縣矣。泓徵正法之後。係是應坐之罪許久仍囚。汔無處分。大失刑章。世榮亟施當律。○校理李太亨啓言。伏聞下番所奏。則劇逆之子。尙逭應坐之律。國法寧有是哉。罪人世榮。夬施當律。竝從之。
정조 7년 · 강
命罪人都成大。付之本道。査實決給。
정조 7년 · 목
因刑曹罪人都成大査問草記。敎以。朝筵下敎。承宣必當傳之。以此所供觀之。可知其困於切肌之苦。有此申訴之擧。付之本道處之爲可。卿其仔細措辭。文移北伯處。委折則査實。債事則決給之意。竝以分付。厥漢下送本道。
정조 7년 · 강
列聖御製御筆。移奉 奉謨堂日。命展拜。
정조 7년 · 목
宗簿寺啓言。依下敎。本寺奎章閣所在板本考閣。則 肅宗御筆屛風八板。唐音五言絕 句大草書二十板。 英宗御筆。七言一句一板。 列聖御製三百六十一板。 譜略舊退板四百五十四板。新退板二百三十一板矣。新舊退板照數封置。日後校正時。則以此改刊。敎以。本寺所奉奎章閣肅廟朝御筆扁額及 肅廟朝御筆板本。 先朝御筆板本。 列聖御製及三百六十一本。擇日移奉于奎章閣之 奉謨堂。與前所奉板同藏。而奎章閣扁額。以今奉來 肅廟御筆扁額擾揭。依年前一提學金鍾秀所撰進文字擧行事。令內閣知悉。移奉日當展拜 奉謨堂。亦令該房知悉。
정조 7년 · 강
命有司堂上稟事堂上來待。
정조 7년 · 목
賓廳。以日次大臣有故。不得來會啓稟。敎以。次對久不來會。今日擬欲爲之。又因左右相病故。有此頉稟。廟謨之委積可悶。旣有前例。有司堂上與稟事堂上來待。回啓文書。就議大臣。亦令入侍時稟處。
정조 7년 · 강
命全羅監司朴祐源撤巡事。次對時稟處。
정조 7년 · 목
備邊司啓言。卽接全羅監司朴祐源所報。則瓜期已報。不得如例發巡。只歷六七災邑而還營云矣。瓜期雖滿。交龜前道內事。例皆擧行。而經撤春巡。請推考。允之。敎以。民事曠務可悶。今日次對時稟處。
정조 7년 · 강
召見備局堂上校正堂上于誠正閣。知中樞府事具善復。禮曹判書金華鎭。副司直鄭尙淳鄭民始。戶曹判書李性源。漢城判尹鄭昌聖。兵曹判書鄭好仁。刑曹判書徐有隣。副司直鄭一祥。大司憲嚴璹。副司直李昌運李敬懋。
정조 7년 · 목
予曰。有司堂上進前奏事也。性源曰。 宗廟修改處。已爲訖役。而 景慕宮階砌。以水道不通。每致圮傷。依 宗廟階砌例修築矣。予曰好矣。性源曰。恩信君房山役時。減三分一擧行。故修單子送于內需司矣。自內司還送本曹。以此擧行。實有不足之歎。何以爲之乎。予曰。雖與遷窆有間。石材浮取之際。物力倍入。且今年異於他歲。貽弊畿邑。事甚可悶。招致內司下隸。商量區劃後。後日登筵時稟處也。性源曰。和柔翁主房事。何以爲之乎。予曰。依初爲之也。性源曰。各貢舊遺在蕩減別單。旣已啓下。而追後有書入之命。故尙未知委矣。予曰。然則依此施行也。予曰。兵判事極可怪矣。御營廳執事。勿令棍治。而混同決棍。朝房待令執事。有何干犯。而亦爲決棍乎。好仁曰。政院以朝房待令執事決棍事傳命矣。予曰。朝廷體貌。何等嚴重。而不有筵體。有此分疏乎。好仁曰。今日親臨誓戒時。弘化門通化門幷開門乎。予曰。依爲之。好仁曰。來月朔試射。擇日草記乎。其將待下敎擧行乎。予曰。待下敎爲之也。卿何不出令乎。好仁曰。欲待春和擧行。故姑未出令矣。好仁曰。初三日 皇壇親享時。挾輦軍一百名。槍劍軍六十名。入直禁軍。皆令侍衛。訓將率出番軍三百名。拱北門外扈衛何如。予曰。依爲之。予曰。總廳錢盡爲出給乎。昌運曰。六萬兩已爲出給。二萬兩留在矣。予曰。未捧之數爲幾何。昌運曰。盡捧矣。善復曰。總廳還穀善捧矣。尙淳曰。完伯事次對稟處事命下。故臣使備郞。問議于大臣。則以爲。首堂不在。未卽仰稟云。何以爲之乎。予曰。卿所見何如。尙淳曰。自上處分。似合宜矣。予曰。平安監司亦陳疏未發巡云。一體使備郞。問議于大臣處。次對未罷之前。卽爲回奏也。尙淳曰。備郞未及知來矣。敎曰。卿宰侍從堂上堂下違牌坐罷人。竝敍用。予曰。宗簿提調校正堂上進前。刊印之工。其果始役乎。慕上二字音響不佳。改以編上也。一祥曰。國朝譜牒中。 景慕宮位號。謹奉聖敎敬書。而 表德亦當敬書。禮曹勝錄。與禮堂同爲奉審何如。予曰。依爲之。一祥曰。 惠慶宮位號。依 譜略別編凡例書之何如。予曰。依爲之。一祥曰。 景慕宮位號。旣已敬書。則 主上殿下御牒大註。似不當紀載。故敢達矣。予曰。依爲之。一祥曰。 八高祖圖刊附 譜牒事命下。而國朝譜牒。則例以雪花紙朱紅印札。書寫進矣。今以墨印編入。則一册之內。印寫不同。依舊例令寫字官書之何如。予曰。下敎誤傳矣。 奉謨堂奉安件。以帖册寫本爲之。餘件以印本。依 譜略件數。同爲粧䌙也。一祥曰。 八高祖圖。同粧於 譜略御牒卷下。依此定式事命下矣。旣已同附。則子孫錄卷第一編。移附第二卷何如。予曰依爲之。一祥曰。奉朝賀徐命膺。非久入來云。使之參證似好矣。予曰可也。一祥曰。印役之間。若有稟處之事。以草記仰達乎。予曰可也。予曰。有司堂上二員。分往左右相處。詳細問啓。三司諸臣進前。
정조 7년 · 강
許施關東留庫穀加分之請。
정조 7년 · 목
副司直鄭尙淳啓言。原春監司蔡弘履。以還穀不敷。民間形勢苟艱。留庫各穀中四萬五千三百石加分事狀請矣。就議大臣則以爲。本道還穀。數旣不少。其所請得。亦不太多。依狀請許施。似合事宜云。何以爲之。從之。
정조 7년 · 강
命增廣時物力區劃。指一分付。
정조 7년 · 목
副司直鄭尙淳啓言。卽接成均館所報則以爲。今此增廣時。儒生試具及諸般需用。無他推移之道。自前朝家。連有物力添補之例。特從優厚之例。卽速區劃事爲請矣。就議大臣。則左相以爲。旣有前例。令惠廳兵曹。考例許施爲宜云。何以爲之。從之。敎以。前例有許多般。指一分付也。
정조 7년 · 강
許施水原府軍餉米太三分二加分之請。
정조 7년 · 목
副司直鄭尙淳啓言。水原府使閔鍾顯。以賑邑民情之遑急。請本府軍餉米太留庫四千四百石零中。限三分二特許加分事。報備局。而就議大臣。則左相之意以爲。本府民情。雖甚可矜。畿伯旣以通一道留庫中。折半加分爲請。本府餉穀。不必異同。今亦依此例。以折半許施爲宜云。何以爲之。敎以。目今民食農糧。專靠還分一事。況今留庫之數不敷。何必靳持。依所報三分二許施也。
정조 7년 · 강
命方物白綿紙給價。從速釐正。
정조 7년 · 목
戶曹判書李性源啓言。昨年以方物白綿紙。從後爛商稟處事有命矣。恒留之數。如滿八起。則不必給價事。旣有大臣筵稟。卽今遺在。竝計當捧者。則遠過八起之數。今年雖不給價。足可支用。且與惠堂相議。則亦守初見矣。何以爲之乎。敎以。昨年旣命依數許給。且今所餘之數。雖過八起云。而若除舊陳或麤劣之彽。來頭不虞之需。未免苟艱。今年亦令依例上下。而此事有爛商稟處之命。今已周歲。訖無皁白。以給價當否。年年取稟。便作應行之事。國體屑越。莫此爲甚。從速指一釐正也。
정조 7년 · 강
命訓局軍兵兼料米。就議大臣稟處。
정조 7년 · 목
戶曹判書李性源啓言。訓局軍兵兼料米。自戶曹分給事允下矣。所當劃卽擧行。而今若自本曹。復當兼料條。則不但陞付之多。與前無異。積年以純大米分給之餘。依故古例參給小米者。亦係難便。臣意則區劃穀物。令訓局依前擧行。而大臣適不入侍。故臣不敢以何衙門穀物。指的仰請矣。敎以。訓將亦陳所見也。訓鍊大將具善復啓言。兼料事三年條。該曹不爲輸送。無以繼用。五千餘石未推之代。若以小米竝爲劃送。則當此穀貴時。無路換作大米而分料。秋成前繼用大米數千石。先自戶曹劃送。其餘三千餘石。雖以小米劃給。變通繼給。似無掣礙之端。該曹之受去擧行似難。則以此區劃兩便矣。敎以。就議大臣後。以草記從長稟處也。
정조 7년 · 강
命宮墻設築所費錢。劃給三軍門。
정조 7년 · 목
知事具善復啓言。宮墻設築時。石子鐵炭運石等所費不些。三軍門形勢。今爲弩末之勢。自鐵山府移置平安兵營錢一萬兩。劃給三軍門。以爲補用似好。從之。
정조 7년 · 강
命李溏哨官啓下。
정조 7년 · 목
知事具善復啓言。勸武軍官李溏。親臨試射時。承命勸武之敎。而初不習射。肆然潛入科場云。軍律不嚴。臣實惶悚。不可任其自爲。哨官特爲啓下。嚴飭習射。請以爲培養。從之。
정조 7년 · 목
判尹鄭昌聖啓言。宣傳官江民別單。有次對時稟處之敎矣。當初氷契之設。蓋出於爲江民除氷弊之意。今此江民之稱冤。只以旣免氷役。則自應坊役。故有此呼訢。而旣減氷役之後。亦何全免戶役乎。臣意則使江民專當其役。城內掃雪等雜役。各其坊民。依前立役便好。至於氷契設置之初。或慮其契人輩。有索價高踊之患。而近聞契人。積氷甚多。賣買亦廉云。此後若有踊賣年利之弊。契人從重科治。契名雖革罷。亦似非難矣。從之。敎以。鎖刻有嫌。姑不處分。此後契人輩。有漁利龍壟斷之弊。則依卿所奏。契名革罷之意。預爲嚴飭也。
정조 7년 · 강
命江倉募民査處及關西米相換事。竝置之。
정조 7년 · 목
副司直鄭民始啓言。頃以江倉募民呼訴事。詳査稟處事允下矣。取考文案。則判府事鄭弘淳爲提調時決給者。明白有可據。別無更爲査處事。請置之。從之。又啓言。臺臣所請關西米相換事。問于該道臣則以爲。大米之數零星。無以排比於諸邑賑資。大小米。雖盡數相換。災邑大同。姑未畢捧。民人輩得聞相換之事。則一倍拒納。賑資必將狼貝云云。本道事勢旣如此。則相換一款。尤無可論。請置之。從之。
정조 7년 · 강
命紙契事大臣稟處。
정조 7년 · 목
副司直鄭民始啓言。以紙契事之不卽決定。致煩筵敎。而第次此事有難處者。本廳則欲守定式。戶曹則欲行舊例。彼此相持。終未歸一。欲自本廳。與戶曹往復釐正。則將無議定之時。此係貢案釐正。自廟堂參量定式。可無相持。請依此擧行。從之。敎以。與筵稟定式時大臣。從長稟處。俾無相持之弊也。
정조 7년 · 강
命初五日賓對筵話。出擧條。
정조 7년 · 목
副司直鄭一祥啓言。初五日賓對時。以 睿宗大王御牒中書嗣字事。大臣因下詢有所仰對者。而不出擧條矣。事係莫重。當爲載錄於本寺儀軌。伊日入侍筵話。請出擧條。敎以。出擧條。
정조 7년 · 강
命湖南伯差出事。更爲就議。
정조 7년 · 목
副司直鄭尙淳啓言。湖南伯差出事。依下敎問于左右相則左相以爲。當初備郞來詢。與筵奏有間。故不得支辭仰對。以催促發巡爲請。今又承下詢。略陳委折。而旣是爪滿之代。則差出爲宜云。右相以爲瓜滿差出。卽是法典所載。而病不得指一仰對云矣。敎以。傳言與筵奏有異。有難指一的從。更爲就議以奏。右相初不指的奏對。亦爲就議以來也。
정조 7년 · 목
批以。卿之箚。又何爲而再到也。病則無怪乎一時無妄。而至於情之云云。予誠反復思惟。終莫曉也。卿之作相也。輿頌咸曰賢哉。半載中書。有嘉謨而無疵政。朝野想望。倚而爲重。豈可容易下得一箇情字也。予讀卿之箚。至圖理雖勤。治效益遠。屢發中朝之歎。是固輔相者之罪也句。自不覺顏發騂也。予之初心。豈無求治之誠。而規模不立。敎化未數。一日二日。依舊樣子。世道日益暌離。國事日益泮渙。譬如元氣萎弱。外神交侵。反躬而省。郞由一人。於輔相何有。噫。卿之疾。憂在一身。予之病。憂在一國。輕重大小。不待智者而知之。庶幾左右輔弼之臣。殫心戮力。蔘木以補益之。鍼焫以疏理之。反此醫身之方。做彼醫國之功。而一味退步。無意着乎。此豈所望於平日者哉。噫。責以巽避。畀以康濟。由前由後。卽予心腹之諭。而卿乃歸之於禮貌之假借。辭令之過中。予於待人之際。禮貌則最成虛爲。辭令則輒避繁冗。在庶僚猶然。況在輔相乎。予竊爲之自歉。噫。予之取於卿者。卽辭樞密一事耳。將此一事。推之百爲。于以警礪頹俗。于以矜式。朝端。則暌離之世道。泮渙之國事。自可整頓於指顧之間。予豈望卿以簿書期會之未哉。予於卿。旣有以取之。又何以推之乎。榮衛雖云少損。可期不日勿藥。卿須體委毗之至意。念休戚之大義。勿復控辭。俟少間卽起視事。用副如渴之望。仍命遣史官傳諭。
정조 7년 · 강
禮曹判書金華鎭陳疏自引。賜批。
정조 7년 · 목
疏略曰。伏見擧條啓下者。儒臣以逆孥緣坐之尙不擧行。至有禁堂譴削之請。臣於此萬萬悚蹙。此除入侍有命。固當趨造。而以此情踪。進身無路。略控短章。亟降威罰。批以。事實業已知之。卿其勿辭行公。
정조 7년 · 강
副修撰姜★(亻+寅)。以父病陳疏徑出。批許救護。
정조 7년 · 강
行召對于誠正閣。承旨趙鼎鎭。閣臣徐龍輔。玉堂李太亨。假注書尹行任。兼春秋金健修。史官李崑秀。
정조 7년 · 강
召見有司堂上鄭尙淳徐有隣于誠正閣。
정조 7년 · 목
予曰。今日卿行大臣之事。果何如耶。尙淳起伏。予曰。完伯事問議。則大臣云何耶。尙淳曰。左相以爲。初請發巡云者。旣與入侍有異。故循例附奏矣。今承再次詢問。則與登筵奏對。無所異焉。出代似爲便當云矣。有隣曰。右相則以爲。再蒙下詢惶悚。而又不敢指一仰對。伏願上裁云矣。予曰。獨銓官猶爲問議乎。尙淳曰。雖獨銓堂。亦似當問議矣。予曰。備堂盡爲出去耶。尙淳曰。兵判外皆已出去矣。予曰。湖南伯望筒。問議後當擬入。其外政目。則先爲擬入事分付。
정조 7년 · 강
命禮判。持 皇壇儀註草入侍。
정조 7년 · 강
命湖南伯。今日政差出。
정조 7년 · 목
敎曰。聞有司堂上言。以湖南伯出代事。右相又不指一附對。而左相則出代爲可云。出代事分付銓曹。依例問議大臣後。今日政差出。
정조 7년 · 강
遞承旨徐有大沈豊之。以金宇鎭李文源代之。尋遞文源。以柳誼代之。
정조 7년 · 목
敎曰。左承旨左副承旨許遞。前望單子入之。○政院以文源在外啓稟。敎以。許遞。前望單子入之。
정조 7년 · 강
召見承旨金宇鎭李在學于誠正閣。
정조 7년 · 목
予曰。今日次對。無一大臣。可謂不成貌樣矣。右相病勢果難强耶。宇鎭曰。臣未聞知矣。予曰。今夜誓戒。兵曹郞官二員。往靑陽門丹楓亭。禁襍人喧嘩。若有親臨後紛拏之弊。兵判難免重勘。以此分付。予曰。進幣贊爵官。不可以藥房提調差出。卽爲改付標。以鄭尙淳換差事分付。
정조 7년 · 강
命金頤柱省掃時。澆奠床備給。
정조 7년 · 목
因頤柱掃墳呈辭。敎以。給由。都尉貴主墓省掃時。澆奠床依例備給。
정조 7년 · 강
命修撰尹尙東。禁推傳旨捧入。
정조 7년 · 목
因尙東牌不進罷職傳旨。敎以。無端違牌。非今斯今殊極可駭。禁推傳旨捧入。
정조 7년 · 목
以安鼎大爲掌令。李彥祜爲正言。吳泰賢爲副修撰。趙時偉爲全羅監司。
정조 7년 · 강
命咸從府使權熻。姑先拿問。
정조 7년 · 목
因平安監司徐浩修咸從府使權熻罷黜狀啓。敎以。未知其間事實之如何。該府使姑勿罷黜。先爲拿問處之。領納後拿囚。
정조 7년 · 강
命別軍職宣傳官兼帶禁軍將改差。
정조 7년 · 목
敎曰。侍衛輪番之任。勢所兩妨。況今誓戒隔夜。別軍職宣傳官兼帶禁軍將竝改差。仍令該曹口傳差出。
정조 7년 · 강
命承旨柳誼。更爲牌招申飭。
정조 7년 · 목
政院。以承旨柳誼牌不進啓稟。敎以。以愼重之意。自前雖於疏章。用犯染二字。而此不過人事上例語。況於爲日稍久之後。尤何爲嫌。近來拘忌二字。殆成習俗。凡於除拜。若稱犯染。不問日子之遠近。以必遞知之。豈非無義之甚也。至於此承宣事。又可謂太過分數。此傳旨勿施。更卽牌招。使之仕進。此後此等事。政院各別申飭。
정조 7년 · 강
命罪人李堉。卽爲決放。
정조 7년 · 목
因黃海監司沈念祖。罪人李堉情節査啓。敎以。李堉旣無共參之跡。則不可以隨從論。至於擊錚呼訢。事出爲父。亦不可執此爲罪。又若原情措語之云云。非渠自做。由前由後。別無更査之端。卿其卽爲決放事回諭。又因査啓。敎以。觀此査啓。措語極其纖悉。此後益加惕念擧行。無或始勤而終怠。亦無或過督而施弛。以副委寄之擧。以雪前伯之恥事。一體回諭。
정조 7년 · 강
推兵曹判書鄭好仁。
정조 7년 · 목
兵曹啓言。依下敎。朝房待令敎鍊官李繼聖金得商徐命鉉。竝決棍後。嚴飭於各其大將。敎以。大將所入番執事。使之決棍。俾將臣知不參之失。而朝房待令之人。有何干涉乎。至於御校決棍。尤不成說。該大將旣以試射事在試所。無異公頉。況有勿治之命者乎。以此以彼。兵判事極爲駭然。此雖小事。亦屬刑政之顚倒。不可以替治龍虎營執事而止。卿則推考。
정조 7년 · 강
命禁衛大將李敬懋。無敢懸病。
정조 7년 · 목
因禁衛營山行將校軍兵撤罷草記。敎以。卿之以病不參公會已久。雖未知病勢之如何。武將事體。與文宰自異。揆以國體。豈可每每言病。臥閤論道。卽大臣事。而未聞袵金革之將臣。有此養病之習。此後無敢懸病。自今班列入參。如是下敎之後。焉敢又復稱頉也。
정조 7년 · 강
汰假注書柳憲周。
정조 7년 · 목
敎曰。奏御文字。何等莫重。而如是書入乎。當該注書汰去。
정조 7년 · 강
召見承旨閣臣于誠正閣。承旨趙鼎鎭柳誼。檢校直閣金憙。直閣徐龍輔。
정조 7년 · 목
予曰。一二所榜。何時當出與否知入。假注書鄭萬始奏曰。申後當出榜云矣。予曰。禮判入來與否知入。記注官金鳳顯奏曰。姑未入來云矣。予曰。近日看中庸。而四書中。中庸似尤好矣。憙曰。誠然矣。予曰。栗谷集中。中庸講義甚好矣。憙曰果好矣。予曰。告子盡心篇。已爲看過耶。憙曰。未及畢看矣。予曰。直閣退去後。孟子講議。下送全羅道。詩傳講義。下送慶尙道。凡例亦爲下送。謄畢後。使本府能文儒生。考準上送之意。措辭行關爲可。全羅道則新伯未去前。亦以此意面諭也。予曰。中庸文義。欲爲請論。檢校直閣再明來待。予曰。閣臣先爲退去。予曰。一二所榜催促事分付。予曰。事變注書待令於闕外乎。萬始曰。未及待令矣。
정조 7년 · 강
諭吏曹參議兪彥鏶。
정조 7년 · 목
敎曰。前後敦召。罄悉至意。徒切側席之意。而未聞造朝之期。虛佇之餘。自愧誠淺。噫。儒敎不興。士無矜式之所。人心日下。俗有澆漓之嘆。顧今在旌招之列。任矯捄之責者。惟爾一人。而爾乃罔念弘濟之意。徒守高尙之志。是豈所望於爾也。天氣政屬陽和。宿疴想已痊可。此時登途。不宜虛徐。爾須體予慇懃之意。亟回遐遯之心。趁速上來。用副如渴之望事。遣史官傳諭于兪儒賢處。
정조 7년 · 강
吏曹參議兪彥鏶。以草莾臣從縣道上疏。賜批。疏本無可考處。
정조 7년 · 목
批以。招徠之意。虛佇之誠。略反於敦諭中。此不更煩。疏末。勿遣史官傳諭之詣。爾言切欲從施。此擧亦非古例。而見今林下之士。在旌招之列者。惟爾一人。凡係尊禮者。惟恐或忽。有例無例。不暇論也。爾須安心勿辭。亟回遐心。用副至意。仍敎曰。批答敎諭。同爲傳宣儒賢。以史官傳諭。不但無古例。畿邑貽弊爲言。唯以禮敬之意。復遣史官。沿路接待等節。宜令十分節省。以安儒賢之心。如是下敎之後。外邑萬有一如前貽弊。史官循例責立。該守令該史官。當拿問重勘。以此意令廟堂。郞爲知委畿伯處。
정조 7년 · 강
校理李太亨。副修撰吳泰賢聯疏。請大司憲嚴璹等遞差。賜批許之。
정조 7년 · 목
聯疏略曰。大司憲嚴璹。掌令魚錫齡。正言申大尹等傳啓之際。罪人沈正法已久。而只憑故紙。以設鞫爲請。其在臺體。所失大矣。竝引嫌而退。啓旣不審。避又失宜。竝命遞差。批以。處置事依施。
정조 7년 · 강
副校理姜忱上疏辭職。仍討逆。賜批。
정조 7년 · 목
疏略曰。除命荐降。召牌儼臨。驚惶震惕。罔知攸措。噫。臣之先故。略已陳於伊時對章。對卞之疏。不過爲訟其先誣。而謂之以噴薄。答緘之辭。古今天下。寧有是理。倘非我殿下哀之憐之。臣身薤粉。固已久矣。此生此世。報答無堦。唯當退塡田間。謝跡朝行。亟削臣職。以安微分焉。臣於見職。顧何敢自居。而憂憤所激。敢此尾陳。噫鄭妻之出陸。是何擧也。人彝之漸斁。至此極矣。至若德相之四字凶言。萬戮猶輕。孥戮之典。斷不可已。亟允三司之請。批以。前此他批。業已反之。爾其勿辭察職。
정조 7년 · 강
持平黃仁炫疏陳病狀乞遞。仍討逆。賜批。
정조 7년 · 목
疏略曰。栢府新命忽下。繼有牌召之命。手奉恩誥。惶賈深切。欲赴還仆。承膺無路。冒死違逋。罰止問備。又添一罪。進身末由。臣分都虧。生不如死。亟遞臣職。以肅朝綱。臣於請免之章。不宜扡及他說。而至若鄭妻之妖惡。旣不能快正典刑。德相奸憝。終未能嚴訊鉤問。安有如此之事乎。且以四煥之凶頑。兩西之諸囚。或不一問。或加疏釋。以殿下之明聖。何不念及於此。而有此擧乎。亟從三司之請。批以。所陳。諸批悉及之。爾其勿辭。斯速察職。
정조 7년 · 강
持平許晊陳疏討逆。仍請臺臣遞改。賜批。
정조 7년 · 목
疏略曰。沈賊之窮凶情節。固不可晷刻容貸。該道之結案。王府之草記。已至閱月。尙不得蒙允。致使凶賊。許久假息。刑政之乖宜。莫甚於此。卽令正刑。以肅王章。以洩輿憤焉。昨日入侍三臺臣。初不覺察。末又避嫌。矇然之失。在所難免。竝施遞改。斷不可已也。批以。草記未下。更待本道狀聞。爾其勿辭察職。
정조 7년 · 강
同敦寧尹光紹疏陳私義。仍乞遞。賜批。
정조 7년 · 목
疏略曰。臣一銜四載。冥伏田間。豈不欲一肅天陛。仰謝生成之聖恩。而只緣先正臣文敬公尹宣擧。文成公尹拯。被人誣毀。抱冤重泉。顧臣以三世師生之義。不敢爲束帶彯纓之計。頃年一疏。已蒙俯燭。臣雖溘死。更無餘憾。而故文烈公朴泰輔所製辨疏。載在本集。誣辭躗說。一按可論破。然以此臲卼踪地。重入修門。此生已矣。亟賜罷斥。因治臣逋違之罪。批以。往事不須追提。卿其勿辭行公。
정조 7년 · 강
命順安縣漕船領運差員。肅川府使差定。厭避由陸之弊。問于關西伯以聞。
정조 7년 · 목
黃海監司沈念祖。以順安縣漕船。關西差員。不爲領來事狀啓。敎以。觀此狀辭。極爲纖悉。以後來船隻之騎船與否。未及知之。該差員不爲請罪云云。益知有條理。詳加探査後。其由狀聞。大抵肅川府使之見差差員與否。姑勿論。渠以所謂督運差使員。自昨冬擧行。無非駭悖。許多人物致命之後。督運差員終始漏罪。事之訝惑。孰甚於是。況領運差員。以疲劣之廣梁僉使代定。亦甚礙眼。星火文移該道。爲先以肅川府使崔雲羽。差定領運差使員。而萬一厭避駕海。有由陸潛行之弊。則卿其隨聞狀聞事回諭。以朝家刑政言之。裝載或護送邑守令。旣皆被勘。則督運差員。豈可倖免。待竣事先施決杖之律。以懲勒發之罪。次施罷黜之典。以謝渰沒之冤。在所不已。而猶未知事實。姑不指一下敎。卿其往復西伯。使之狀聞可也。一體回諭。○敎曰。關西船隻。當陸續到泊。到泊後速卽分俵各邑與否。令廟堂問于畿伯以聞。已運穀包爲幾許。未運穀包爲幾許。已裝載未發船爲幾隻。已發船未到泊爲幾隻。亦卽問于關西伯以聞。
정조 7년 · 강
監試一二所進初試榜目。
정조 7년 · 목
一所。幼學趙經鎭居首。二所。幼學鄭履祿居首。
정조 7년 · 강
汰事變注書趙濟魯。
정조 7년 · 목
敎曰。新進怠慢之習。不可無飭。況有昨日飭敎。近日大臣傳諭之時。又何敢不爲待令。當該注書問名。爲先汰去。
정조 7년 · 강
命醫官入直。以入診人代入。
정조 7년 · 목
敎曰。古則醫官。勿論本廳議藥廳。術業無不精明。以此之故。雖令循次輪番。不時召問。無製礙之端。而近來所謂本廳醫官。寄命於口耳之學。諸凡命藥。漫不知向方。且於議藥廳入直人。若値針醫番次。則事之疏虞。孰甚於是。此事不可無一番變通。今後本廳番次。若非入診出入之人。而議藥廳番次。又是針醫。則本廳入直。必以入診出入之人代入或加入。否則議藥廳。以藥醫入直。都提調提調依此知悉。使之分排在直。無若如前苟艱事。此傳敎一通。書揭院壁。以爲永久遵行之地。
정조 7년 · 강
詣春塘臺。行 皇壇忌辰祭誓戒。
정조 7년 · 목
前夜四更一點。具遠遊冠絳紗袍。乘輿出協陽門。入靑陽門。至春塘臺。降輿詣版位立。宗親文武百官入庭。行四拜禮訖。讀誓文官副司直鄭尙淳。讀訖。百官行禮如儀。乘輿出建陽門。由協陽門還內。
정조 7년 · 목
予命讀奏監試一等入格人試券。予曰。一所試券。勝於二所矣。宇鎭曰然矣。宇鎭曰。大小科一等試券。以入啓之故。例於題下書等。而今番監試一所一等試券之書等。有違格例。當該試官推考何如。予曰。依比爲之。
정조 7년 · 강
諭左議政李福源。右議政金熤。
정조 7년 · 목
敎曰。次對久未爲之。後日次致齋相値。明日來會之意。言于廟堂。左相聞是一時微恙。似當簉朝。而右相則症勢似加減。史官往問。仍以如可强力。必須入參之意。一體傳諭。
정조 7년 · 목
敎曰。御營則習操合操。連爲設行。而禁營開春以後。一不爲之。殊非重戎政之義。聞禁將病勢。近得差可。今番合採。無或頉稟之意。嚴飭該營。
정조 7년 · 강
命兪雲柱決處。問于該道草記。
정조 7년 · 목
敎曰。兪雲柱旣令本道參酌決處。擧行形止。何無狀聞。令該曹問于該道草記。
정조 7년 · 강
左議政李福源箚陳病狀乞遞。賜批。
정조 7년 · 목
箚略。賓對久曠。廟務積滯。日昨特敎。意誠董勵。而賤疾未由登筵。仰貽酬應之勞撓。坐煩詢諮之勤旨。進行之命。亦無以强策祗承。上勞下逸。國體大虧。罪當萬死。惟願亟伏常憲。仍伏念元輔去位。端揆引疾。以臣昏憒。獨當重務。留加一日。則添一日曠官之罪。去早一日。則免一日僨事之憂。將臣議政之任。亟賜鐫免。批以。卿之處義。予方訝惑。將以何辭。慰勉于卿。卿須安心勿辭。卽起造朝。仍命遣史官傳諭。
정조 7년 · 목
敎曰。賓對意謂來會。早起慗衣。擬欲視事。左揆箚際到。而反復箚辭。未知所執之何居。予誠惝怳。莫曉其委折。批旨續當宣布。而赴朝之諸宰。豈令會且歸矣。然每筵只以備堂奏事。寧有此等國體。惜乎。爲今日居廊廟者。倘念國耳公耳之義。忍使予一人。獨憂至此耶。至於機務之叢脞。簿書之替勞。姑捨是。予亦神精日就昏耗。剖決隨處摸索。失明之懼。重聽之病。殆成沈痼之症。特以推諉無所。黽勉酬應。豈不疲惱之甚耶。今日又豈可只與備堂行次對。求之故事。斑斑可按。況原任大臣。亦是本司例兼提調。何不依例入參。稍存事面乎。卽爲招致備郞。傳于原任諸大臣。方此臨軒以待。竝以此意傳之。
정조 7년 · 강
召見備局堂上于誠正閤。知事具善復。禮曹判書金華鎭。司直鄭尙淳。戶曹判書李性源。判尹鄭昌聖。兵曹判書鄭好仁。工曹判書徐有慶。知事鄭民始。知敦寧鄭一祥。咸春君李昌運。訓鍊都正李敬懋。副司直趙時俊
정조 7년 · 목
民始曰。日間聖體若何。予曰。大體無形現之症。而眠眩比甚。非但左相有此病。予亦因近日酬應之甚多。以致添苦。是可悶也。民始曰。近日風氣不住。方切伏慮。俄伏見傳敎。下情不勝驚悶矣。予曰。方以 惠慶宮湯劑事。有可商議者。提調則姑爲留待也。仍命備堂奏事。尙淳曰。以開留狀啓事。雖使備郞。往復於左右相。而旣未承就議大臣之命。故不敢循例稟處。予曰。如此國體。前所未有。若爾則雖無大臣。足可爲國也。祗緣予誠意未孚。以至於此。股肱之托。寧容如是。近日大臣事。予亦不知其委折矣。卿等旣不得躐等而行大臣事。予則微大臣無所適從。寧不悶哉。尙淳曰。左相則有實病。右相則必欲求遞。故俱不得入來云矣。予曰。原任大臣如或入參。則事面稍勝。且有已例。故俄有所下敎矣。亦不入來。今日廟謨。將不至知稅泊於何地也。左相今日之擧。又不知何事也。向箚則謂是風疹。今又云眠病添加。精神消耗云。風疹則本非不可簉朝之症。眠病則又是宿恙。今豈可日尋箚子。了無變動乎。今日則大臣見其傳敎。必當引義。予言雖不足輕重。大臣去就。則想必有節拍矣。有司堂上不司不備。大臣之意。將欲以誰某差下云耶。尙淳曰。未及相議矣。予曰。諸公事。有司堂上回啓也。善復曰。今三十日乃吉日。將欲進去 園所。而大將牌符。何以爲之乎。予曰。仍佩往來也。善復曰。禮堂亦不可不往。何以爲之乎。予曰。亦令除朝辭同爲進去。而紅箭門外夾路。亦爲略略開剔也。予曰。一經講給分人。何以爲之耶。華鎭曰。向有黃鍾五。近有尹若烈。而此亦可以經稟處之矣。予曰。一經生亦依圓點生例。草記稟處也。華鎭曰。庭試陳試人。例不得許赴增廣矣。今亦依此擧行乎。予曰。依是爲之。性源曰。石物鳩聚事。自內寺經紀。而物力不敷。似當有從他劃給之道矣。予曰。思信墓舍及石物。將欲趁今年爲之。俾無餘憾。而墓舍階砌石。欲以舊村買用矣。訓將素嫺於此等事。意見如何。善復曰。買用舊材。誠甚便好矣。予曰。畿營則當此災歲。決難策應。故自內寺擧行。而各處移劃之數。爲幾何耶。性源曰。錢則七千七百緡。米則八百八十石。木則六十同。而自戶曹來者。爲一千二百緡。兵曹則優於戶曹云矣。予曰。大臣如入來。則欲問移劃之術。而此亦不得矣。經費雖甚可悶。今年則必欲經紀。而墓閣間架。雖不得視例於 延齡君墓四十間之制。亦當構成十間。使之成樣。而自內寺爲之。則必多弊端。故使戶曹擧行。俾勿貽弊於畿邑。然自畿邑所當進排者。猶爲不少。如葛炭假家等物。皆當策應。是甚爲悶。材瓦則以近在家舍舊材買用可矣。性源曰。神道碑牀石外。階砌石物。亦當浮出矣。予曰。此則似然矣。性源曰。兼料米三年條。訓將雖已草記。而本曹事力不逮。決無一時盡給之路矣。予曰。訓將與戶判。意見各異。勢將使大臣處之之外。無他道也。善復曰。戶判今年條則輸送。自明年定式磨鍊。而兩年條則待有裕時輸送云。軍料分給之物。與他有異。臣爲大將。不得推來。則以何面月對五千軍兵乎。若無大米。雖以小來代送。必使訓局。不失年條。允合事宜矣。予曰。然則必也計年盡給爲好耶。予曰。前戶判之意何如。華鎭曰。旣是定奪之事。以小米盡給三年條。而雖代錢給之。亦似無妨矣。予曰。若然則訓將之意如何。善復曰。今以一包來三緡錢之例價。受來於戶曹後。又以一苞七緡之時直貿來。則在訓局豈非狠狽乎。予曰。非徒此也。各營門若或有貿來之擧。則當此穀物不敷之時。必多其害。且予所以爲民發賣之米。將見盡入於訓局矣。姑舍是。更爲區劃也。性源曰。訓將之若是齗齗。固無怪也。禮判則自家之所不給者。使臣盡給。臣亦有司之臣也。其惜費之心。豈後於人乎。善復曰。臣之病勢。固不敢煩達。而第有大悶者。夫訓將之毋論時原任。只有一人。設局後始有之事。今若預備一人。使居此任。俾有以肄習軍務於無事時。則似無臨急僨誤之慮矣。臣受厚恩。若或爲自便之計。必欲乞解。則天必殛之。臣豈敢爲是。就以國事言之。誠甚可悶矣。新除者。雖或有生疏之處。臣當隨事相議也。予曰。卿試薦可代之人。善復曰。雖今入侍之禁御兩將。皆可爲也。予曰。禁御兩將。皆已嫺熟於軍門之事矣。何必除訓將而後。可以肄習戎務乎。善復曰。訓局異於他營。臣之待罪本營。十蛓于玆。而猶多僨事。今若不新除可堪之人。預爲肄習。則日後國事之憂。預如何哉。予曰。國朝故事。曾經訓將者。數不及於大臣文衡。按設局以爲後黃閣文衡登壇等錄可驗矣。以此言之。訓將反有重於大臣文衡。豈可輕易遞改乎。善復曰。今日之奏。良非獲已。且臣之私情。將營親葬。數十日之間。不可仍佩往來矣。此豈非可遞之端乎。予曰。此則無傷也。已例班班。何必辭免爲也。訓將一任。決不可輕改也。昌聖曰。寶鑑竣事後。校書館所在割付實錄之册。依下敎移送於藝文館乎。予曰。依此爲之。昌聖曰。寶鑑中或疊書或脫誤處。方欲依下敎。紙頭印正矣。奉朝賀徐命膺。錄送其改修字。使之陳白。刻塡於板本矣。何以爲之乎。予曰。改刻塡補則好矣。予曰。有舊例乎。好仁曰。俱有前例矣。予曰。兵判必須申飭。使之利歸驛卒。毋使中間消融也。予曰。卿等往傳於左右相。今日事。極其慨然。俄下傳敎云云之後。大臣必有去就。而尙無動靜。紀綱可謂末如之何矣。右相之病。雖未詳知。至於左相。則風疹眠疾云者。太欠誠實。予亦有眠病。尋常看字。亦必借鏡。少有憂勞。輒似添※劇。且當春節。則膈痰去來。而耳力不聰。近來予亦太勤勞矣。然念國計。良非戲事。不得不獨勞於上。强令次對。而前後兩對。俱不入來。只使卿等。躐等而行大臣事。若然則 皇壇享禮。亦將無束班押班之大臣乎。如非左右相。豈無大臣也。言至於此。雖欠敬禮。大臣則必有去就也。右相則謂自風祟。在我之道。使之看病。左相則尤爲慨然。如不欲行公。宜諸改卜賢德。不然則出而仕矣。庶僚固不當如是。況大官乎。今日次對。則必謂入來矣。又復如是。時任未決去就之前。原任大臣亦難强之。備堂則旣已來會。故雖爲引見。大臣事。誠慨然矣。又敎曰。醫官入直。何以爲之耶。昨下傳敬。有異事實。還爲推置也。民始曰。藥醫入直時。則不必爲慮。而鍼醫入直時。則藥醫一人加數入直事爲定矣。予曰唯。
정조 7년 · 강
命大興城餉穀作錢。劃付於補城所。
정조 7년 · 목
司直鄭尙淳啓言。開城留守徐有防狀啓。金川郡守洪載淵牌報及大興中軍柳鎭豊面稟以爲。金川郡次知大興餉還及各倉還上。合爲二萬七十八石零。而一戶所受。不下七八石。中軍次知內倉餉穀。今爲三千三百四十餘石之多。每戶受還。至於八九石。變通減數。以除民弊云。而其所矯救之道。本營補城廳財力。只有債殖一路。而中軍以下放料衣資。及城牒繕築軍器修補等節。竝爲策應矣。年來元貸漸縮。應下無路繼用。金川餉穀中。太三千五百石。豆五百石及內倉餉穀中。太五百石。豆二百石。依太白城餉例。作錢劃付於補城所。以爲支放之需。以除勒還之弊。請令廟堂稟旨分付矣。昨日賓對命下之後。臣未承就議大臣之下敎。而備郞來傳左右相之言。左相以爲兩處餉穀之應下分數。俱爲民弊。守臣旣已狀請變通。且有太白城餉已例。依所請許施似好云。右相以爲。旣有病情。不得可否云。大臣之意如此。何以爲之。從之。
정조 7년 · 강
許施長湍餉穀還分之請。
정조 7년 · 목
司直鄭尙淳啓言。開城留守徐有防論報備局以爲。本營所屬長湍南倉餉還。近年以來。連因朝令。捧留該邑。故本倉留庫各穀。合爲五百七十三石零。初不分俵。已經四年。若不變通。其將腐縮。留庫穀盡爲還分事爲請矣。左相之意以爲。若不還分。空棄可惜。依所報許施。而欲爲筵稟題送云。大臣之意如此。何以爲之。從之。
정조 7년 · 강
命靑坡蘆原兩驛元戶。依發賣例。納價許給。
정조 7년 · 목
兵曹判書鄭好仁啓言。靑坡蘆原兩驛。許多人馬。輸回立後。每患偏苦。其所資生之道。喂馬之節。不過位田而已。昨年失稔之餘。人馬俱不免饑困。實難應役。誠甚矜悶。若値歉歲。自賑廳反戶曹。或有來太之題給。又有發賣之許付。而昨年告歉。不至太甚。賑廳米不必題給。發賣米則似當許付。而幾乎垂畢。元驛屬二百八十八戶。依發賣例。參量分等。納價許給。而渠等有本曹所受之物。價本則直自臣曹。輸送賑廳。俾蒙朝家一視之澤。請題給。從之。
정조 7년 · 강
命左議政李福源。勿待命。
정조 7년 · 목
政院啓言。左議政李福源。嚴敎之下。走伏金吾門外。恭俟鈇鉞之誅云。仍納命召。何以爲之。敎以。予於卿之處義。竊有莫曉者。病不至難强。義無所可引。而不參賓對。果何擧也。俄筵云云。非忽於敬禮。誠以相與之際。貴在無隱故耳。卿其諒之。勿待命仍卽入侍事。遣史官傳諭。仍傳命召。又啓言。左議政李福源。罪負未蒙勘處。恩諭未克祗承。惶懍罔措。仍爲胥命。仍納命召。何以爲之。敎以。勿待命事。遣史官傳諭。仍傳命召。
정조 7년 · 목
予曰。李溏勸武。予則必欲勿爲。而訓將決意爲之。予亦無奈何矣。今則何以處之耶。亨逵曰。前後聖念。極爲惶感。而事已至此。更無他意矣。予曰。巡審之行。已盡爲之耶。亨逵曰。東西道先爲巡審矣。予曰。民情若何。亨逵曰。民情少無所損。今年賑民。比前大異。臣之待罪東藩時。亦當賑政。而飢口之無漏。賑事之裕足。未有若此之時矣。予曰。麥農如何。亨逵曰。秋年則極茂。春年亦善爲耕種云矣。予曰。老農之言如何。亨逵曰。麥農已占豐登。秋事亦多嘉徵云矣。予曰。目今春旱。能不爲害云耶。亨逵曰。姑無所妨云矣。予曰。賑穀不敷之邑。何以區劃。亨逵曰。方以有裕邑還穀。移轉於賑邑矣。予曰。有裕邑民情。能無怨乎。亨逵曰。守令則雖或防報。民情則似不以爲難也。予曰。水原飢口。何乃太多也。亨逵曰。比諸古之賑法。多有可拔者。而今年則非但水原。他邑亦然。蓋朝家軫恤。曠絕于古。故爲守令者。皆以奉承德意爲心。寧使有濫。惟恐或漏。是以民不顚連。子無凶荒之色矣。予曰。南遣出巡。何當爲之。亨逵曰。來初離發爲計。蓋列邑分賑之期。如此故耳。予曰。冬至使所作詩草。在於政院云。持入也。予曰。左相待命於何處乎。使之知入。予曰。左相許傳諭。速令往傳。傳諭後。大臣去就。使之知來。傳諭出送後。同副承旨使之入侍。承旨柳誼曰。左相命召。方當傳授。而見今無守廳史官。何以爲之乎。予曰。入侍注書持往金虎門。親傳於傳諭史官也。
정조 7년 · 목
敎曰。予聞大官求解。不過情與病而已。無是則下不可力辭。上不可輕許。誠以承弼任大。去就有關。今卿之忽地引箚。批諭不趐敷心。而聽之邈邈。無意改圖。予誠求其故而不可得也。噫。卿有何情勢之可言歟。直以旡妄之疾。有此丐閒之擧。則神明所相。可期遄和。且念股肱之論道。旣異筋力之奔走。顧安用因一時之微疴。而釋三事之重擔也。況今賓對久停。廟謨多滯。至使予蚤夜憂勞。諮諏無所。卿箚中至尊獨勞云者。意甚勤摯。言亦切中。而卿乃反辭巽之至此。此獨非使予獨勞者耶。玆遣近密之臣。諭予慇懃之意。卿其亟回初心。卽起簉朝。
정조 7년 · 강
承旨洪明浩。以右議政金熤附奏啓。
정조 7년 · 목
書啓以爲。敬奉聖敎。馳往傳諭于右議政金熤所住處則以爲。臣之病無以自力。義不冒進。已悉於書啓。而天聽愈邈。兪音尙靳。卽又近密之臣。臨宣敦勉之諭。且誨且責。辭旨愈渥。此尤曠絕息數也。臣之從前逋慢。罪已難貸。而矧今民國之憂。上貽聖躬之獨勞。特命賓對之進定。繼有嚴敎之荐下。而凘綴之病。强策末由。惶隕之極。不知所達。仰請處分云矣。○敎曰。觀此承旨書啓。右相病勢。至以不能運動爲言。所遣御醫。仍令不離看病。
정조 7년 · 강
假注書馬思人。以左議政李福源附奏啓。
정조 7년 · 목
書啓以爲。敬奉聖敎。馳往傳諭于左議政李福源所住則以爲。臣自犯罔赦之罪。聖敎截嚴。萬萬震懍。泥首金吾。惟鈇鉞是侯。不意史官。來宣聖旨。還授命召。仍有勿待命入侍之敎。赦其不參之罪。諭以無隱之意。辭旨諄複。自顧罪負。誅殛猶輕。未蒙勘處之前。無非臣席稿俟命之日。恩諭之下。祗承無路。戰恐莫知所達云矣。
정조 7년 · 강
命順川火粟結。劃給宗親府。安州等邑屯結。劃給司圃署。
정조 7년 · 목
訓鍊都監啓言。金川郡大小南面之宗親府司圃署折受處。旣屬本局。兩衙門實有落莫之歎。本局折受中。順天依山七面加耕火粟六十結。劃給宗親府。安州博川嘉山等屯畓四十九結零。劃給司圃署。則在兩衙門。別無所損。依此擧行。大小南面。自營門設屯。則不可不募民奠居。而本郡反白峙鎭民。身役相妨。勿爲許入。必以自願流民募入。身役與姻戶雜役。切勿侵責之意。請分付。允之。
정조 7년 · 강
德陵安陵奉審狀啓。命今日內回啓。
정조 7년 · 목
因咸鏡監司徐有寧德陵安陵奉審狀啓。敎以。今日內。以草記回啓。
정조 7년 · 강
召見承旨金宇鎭。藥院提調鄭民始于誠正閣。
정조 7년 · 목
予曰。注書出去。 皇壇肄儀已畢與否。問知以入。沈晋賢回奏曰。肄儀今纔罷儀云矣。敎曰。左相初度呈辭不允批答。使玉堂擧行。軍士房承旨。使之入侍。予曰。廳注書望。以首望落點頒布。使之卽爲仕進。藥房提調如在本院。使之入侍。提調鄭民始偕入。民始曰。 惠慶宮進服湯劑。以加減調胃湯爲定乎。予曰。依此爲之。
정조 7년 · 강
惠慶宮進服加減調胃湯。命自今日五貼式。日次製入。榻敎也。
정조 7년 · 강
右議政金熤。箚辨尹光紹疏辭。賜批。
정조 7년 · 목
箚略曰。臣伏承再箚之批。不啻若耳提而面命。豈不感激殊知。圖報萬一哉。特以危疾之難强。重任之虛縻。祇將疴國事。況今尹光紹之疏出。而臣之去就。益無可論。噫。尹拯父子。卽光紹所謂三世師者。而至於昨冬疏決時。復官之命。職以時當大霈。特貸一律於身後之意也。臣於此時。略具短箚。仰陳愼幾之意矣。光紹之疏。誣引 先朝之事。質言於殿下之前。放恣橫張。至於此極乎。雖不以臣之名字斥出。危㦧之說。專着臣身。第念臣居具瞻之地。不能鎭世道淑人心。其爲淸朝之羞恥。亦非細故也。臣之處義。不可冒進。亟許釋負。以全微諒焉。批以。卿之愼節。近復如何。見今中書。無視事之人。以今朝象。以今國事。豈不是切悶事耶。 壇享隔日。此時相職。不可不備員。且思之。予或有病。不得躬將。則裸薦之儀。例使議政替攝。以此以彼。卿豈可一向引疾。不思所以出膺之道耶。更布肝膈之蘊至此。卿其諒之。諒之箚中以尹光紹疏語。有此自引之擧。而予之本意。悉及於向日筵敎。莫曰處分有前後之別。跡則似殊。意實無他。以卿知予。今乃疑予於不當疑之事。誠之未孚。還切慚嘆。卿須安心勿辭。俟少間卽起造朝。以副如渴之望。仍命遣史官傳諭。竢少間與之偕來。
정조 7년 · 목
敎曰。去就關治道。猶屬漫說話。目今國體君綱。雖曰日就凌夷。不料董率之地。有此冒昧之歎也。左揆之處義。有甚秉執而顚倒至此。初箚再箚語。已多莫曉。而昨夕胥命。今日尋單。又是訝惑之一端。噫。夷險向前。擔着爲已任。縱難望於人人。無難强之情若病。而不顧筵敎之丁寧。不恤分義之突兀。唯以必避爲事。大臣體國之義。果如是乎。予於做措。近來事事。必欲彌綸者。意有在耳。然一味含忍。苟度而已。則所謂國體君綱。將至掃地盡矣。左議政李福源免相。○敎曰。大臣置處政事。當日爲之。
정조 7년 · 목
敎曰。前後箚啓之批。予意已悉及之。而見今 壇享在卽。躬將有命。此時陪祭之班。東班無押班之相臣。則事面之屑越。爲如何哉。今於敦迫之辭。未暇及於他事。玆遣史官。諭予此意。卿其念君臣之大防。病若可强。須卽造朝。縱或難於登筵。欲參伊日 享儀。以自明日出齋之意。附啓史官之回事傳諭。
정조 7년 · 목
予曰。疏本謄上時。左相箚子。亦爲書入乎。在學曰。已爲書入矣。在學曰。向來推案。尙在政院。不可不從速謄出。出付金吾。而須有文字書入之敎。自金吾擧行似好矣。予曰。依此爲之也。予曰。兵曹入直郞官。明禮門部將。知名以入。明日 皇壇修掃。各別申飭事分付。
정조 7년 · 강
德陵安陵丁字閣。命修改。祝文中措辭添入。
정조 7년 · 목
禮曹啓言。 德陵陵上臺石傾側處。不可不及時修改。今番 純陵定陵有頉處董役時。一體擧行。事甚便當。而 安陵屛風石塗灰剝落。 德陵安陵丁字閣。亦同爲修改。祝文中措辭添入。破傷雜物。請令京司措備下送。允之。
정조 7년 · 강
假注書馬思人。以右議政金熤附奏啓。
정조 7년 · 목
書啓以爲。敬奉聖敎。馳往傳諭于右議政所住處則以爲。臣之前後逋命之罪。不可容暇。而不惟不賜勘處。今又近侍之臣。臨宣聖旨。臣伏地擎讀。惶感交中。噫。 皇壇親享。實出於我聖上風泉之思。則聖上所以繼迷三聖之志。亶在於此。臣雖冥迷。豈不效駿奔之誠。而臣之目下情勢。一自尹光紹疏後。不敢冒進一步。惶隕震愓。恭俟處分云矣。
정조 7년 · 강
有政。吏曹參判金履素進。兵曹參判李崇祜進。
정조 7년 · 목
敎曰。詞訟劇地。長亞堂俱在外在外。判書許遞。與參判未差之代。今日政差出。○以洪檢爲大司憲。李福徽爲司諫。趙武範爲掌令。李馨德爲持平。徐配修洪秉益爲正言。李鼎揆爲副校理。李在協爲刑曹判書。鄭昌聖爲刑曹參判。李福源單付判府事。
정조 7년 · 목
東南 關王廟纛所祭。在明日也。
정조 7년 · 목
禮曹啓言。今春展謁。定於何 陵。而以何間擇日乎。敎以各 陵寢。尙多未展謁之處。而見今圻甸。賑事方張。列邑分辦。雖令公穀會減。自多擾民之端。許多守宰之。曠務來參。爲弊亦甚不些。今春展謁。有難如例爲之。以此意自廟堂申飭畿營。使之無或等待。 永祐園在城外。數里外皆依京擧動例。已有定式。從當展拜。以此知悉。
정조 7년 · 강
命御營都提擧金尙喆。總察大將。訓將具善復。兼察左捕將。
정조 7년 · 목
御將李柱國。摠使李昌運。東南 關王廟獻官受香出去也。
정조 7년 · 강
行召對于誠正閣。閣臣鄭志儉。承旨趙時偉。玉堂李太亨嚴思晚。假注書沈普賢。史官李祖承李崑秀。
정조 7년 · 강
命判敦寧金鍾正上來行公。
정조 7년 · 목
京畿監司李亨逵。以判敦寧金鍾正病重。上去不得馳啓。敎以。竢少間上來行公之意。分付事回諭。
정조 7년 · 강
命前參奉金斗默。待窠收用。
정조 7년 · 목
洪忠監司金文淳。以前參奉金斗默等才行馳啓。敎以。待窠收用事。叧飭銓曹。
정조 7년 · 강
命海西罪人行刑之佐幕擧行委折。査實草記。
정조 7년 · 목
因黃海道假都事南寅老。罪人李喆梟示狀啓。敎以。罪人行刑。何等重事。況梟示。又與正法有異。則委一假差之佐幕擧行者。事甚疏率。其委折。査實草記事。分付刑曹。
정조 7년 · 강
大報壇親祭。命當親押。
정조 7년 · 목
因 香室受押單子。敎以。再明日當親押矣。
정조 7년 · 강
遣承旨。詣 宗廟景慕宮。奉審摘奸。
정조 7년 · 목
敎曰。予之前後云云。俱出無隱之意。意謂卿藥聞而翕受。卿乃反是。若有一番敦勉。輒增一層過擧。胥命或尋單之啓。相續登聞。上下之際。誠意之不孚。胡至此甚。予方反躬歉愧。不覺顏騂焉。更以何顏。復事敦勉。而第聞大臣出城。卽不常有之事也。故事元無經宿後敦勉之例。以是不得已。略布數行之諭。挽卿出郭之行。卿或念予至意。可以卽日造朝。聽予面諭否耶。以此意遣史官傳諭。
정조 7년 · 강
平安監司徐浩修。以母病陳疏乞遞。賜批。
정조 7년 · 목
批以。有難輕許。卿其勿辭察任。
정조 7년 · 강
假注書鄭萬始。以吏曹參議兪彥鏶附奏啓。
정조 7년 · 목
書啓以爲。敬奉聖諭。馳往傳諭于安城郡束生吏曹參議兪彥鏶所住處。則以爲。臣猥將肝膈之懇。屢瀆崇嚴之聽。日夕顒俟者。惟在獲遂微諒而已。乃者史官。又臨傳宣聖批。又賜別諭。辭敎勤摯。臣憮然失圖。益不知置身之所也。目今賤疾猝發。末由祗承。姑俟疾勢之少間。更當冒入文字。仰請威譴之加云矣。
정조 7년 · 강
記注官曺有臣[喜有:I-PERSON]。以判府事李福源附奏啓。
정조 7년 · 목
書啓以爲。敬奉聖敎。馳往傳諭于興仁門外崇信坊判府事李福源所住處。則以爲。臣情急祈懇。罪犯僭猥。一顚再錯。轉陷大戾。嚴敎之下。求死不得。逬出郊坰。蹙伏俟勘。意外史官儼臨。傳宣聖諭。辭旨嚴截。臣雖至愚。粗識義分。豈不知前後匪怒之敎。寔出無隱之聖意。自念罪負。誅殛亦輕。免相薄罰。匪罪伊榮。其何敢憑藉恩諭。晏然爲承入之計耶。謹當冒入文字。仰請處分云矣。
정조 7년 · 강
事變假注書馬思人。以右議政金熤附奏啓。
정조 7년 · 목
書啓以爲。敬奉聖批。馳往傳諭于右議政金熤所住處。則以爲臣暴情病。控籲至三。而衷悃未孚。天聽逾邈。史官又復來守。惶隕抑塞。只恨肝膈之懇。未蒙日月之照諒也。自來必退之義。重以難冒之勢。雖欲轉動。而廉防不可暫越。嚴命之下。祗承無路。臣罪益無所逃。至於遣近侍偕來。是誠曠絕之殊禮。決非負罪臣所可冒當者。特降許副之恩。俾全微諒云矣。
정조 7년 · 목
敎曰。卿雖日上百啓。萬無曲體之理焉。如是之際。上下相持。徒令國事。日就叢脞。是豈輔相言私之時也。況今 壇享隔宵。而時任行公者。只卿一人。卿若念所係之至重。豈可更事持疑於去就之際耶。以此意更遣史官。期於偕來。爾則先爲入來。他史官進去。
정조 7년 · 강
命右議政金熤病。更定他醫。卽爲進去。
정조 7년 · 목
因御醫朴明逵書啓。敎以。旣有不離看病之命。則與持藥物看病大異。豈可直以罷歸之意書啓。當該醫官從當嚴處。更定他御醫。卽爲進去。不離看病。
정조 7년 · 강
事變假注書李庚運。以右議政金熤附奏啓。
정조 7년 · 목
書啓以爲。敬奉聖敎。馳往傳諭于右議政金熤所住處。則以爲。臣之疾痛號呼。瀆冒而不知止。今已三五遭矣。煩猥之罪。惟鈇銊是俟。今又綸綍之敎。虛枉於螺蟻之賤。香案之臣。替臨於病穢之所。不惟不加誅罰。反以禮數假之。臣跼天蹐地。靡所容措噫。廊廟曠位。庶職瘝廢壇享隔日。親裸有命。臣於是時。何敢引病退托。不幸狗馬之疾已甚。危惡之形迭見。若將頃刻不堪。一日之間。如是者數矣。雖欲放倒。無以自力。嚴命之下。震越而已。伏地涕泣。不知所達云矣。
정조 7년 · 목
敎日。期日在再明。而一向不出。致使莫重 享儀。至於不能備員。揆以國體朝綱。寧有是也。況今揆地。只有卿一人。予之所倚毗。具僚之所想望。此時爲尤切。而此則猶屬第二件事。未暇煩及。愼節如可强焉。卽爲隨承宣造朝。聽我面諭。仍又淸齋事。遣承旨傳諭。期於偕入。
정조 7년 · 목
敎曰。聞承宣言。再明日 皇壇動駕。兩司侍臣不備云。在外反未肅拜人員竝許遞。政官牌招開政。○以任希敎爲大司憲。申應顯爲大司諫。金和中爲執義。兪彥修爲司諫。權以綱宋銓爲掌令。金孝眞爲持平。金履鏞爲獻納。
정조 7년 · 강
命副使軍官。實故狀聞後稟處。
정조 7년 · 목
因政院冬至使軍官科治啓辭。敎以。上使軍官旣已入來。不過數刻之差遲而已。分揀。副使軍官至今不來。令道臣査實。實故之如何狀聞後。令攸司稟處。
정조 7년 · 강
知事具善復上疏乞遞。仍請暇。賜批。
정조 7년 · 목
疏略曰。臣以癃殘之狀。屢上丐免之章。而允兪終靳。若復苟度時日。使元戎重任。長作養病之坊。三軍節制。一任隳壞之歸。則臣之孤負之罪。固無足言。而其於戎務何。國體何哉。且臣情私。切有所悲苦者。臣之父母墳山。在於楊州。而權厝多年。尙未合祔。臣旣終鮮兄弟。身且不敢擅離。擇占山地。無人幹當。因循荏苒。而癃痼如此。桑楡且迫。竊恐生未見窀穸之完。死將爲不瞑之恨。俯垂矜諒。特解臣職。使將任無復虛縻。至情得以少伸焉。批以。如獲數日之暇。似可完襄。卿其勿辭。趁期往省。
정조 7년 · 강
黃海監司沈念祖疏辭新除藩任。賜例批。
정조 7년 · 강
大司成李在學疏辭新除泮長之任。賜例批。
정조 7년 · 강
副修撰兪漢敬上疏乞遽。仍討逆。賜批。
정조 7년 · 목
疏略曰。臣之復有今日。是誰之賜也。甄敍之命。曾未多日。玉暑之除。忽又自天。死生生死骨肉肉骨。猶屬例語。而顧臣遭罹。非比尋常。今若憑恃寵靈。復廁周行。無所忌憚。則一身廉隅。雖不足恤。而其於貽辱朝廷何哉。亟賜鐫削。噫。逆如龜柱。尙逭王章。至如國榮德相之極惡大憝。而顯戮未加。收孥尙稽。寧有如許刑政乎。更加三思。特久群請焉。批以。知爾無累。有此收錄。爾其勿辭。從速察職。
정조 7년 · 강
重推京畿監司李亨逵。推慶尙監司李秉模。
정조 7년 · 목
敎曰。繡衣稍早。雖未差遣。而日前分送宣傳官。推栍摘奸。坡州抄飢之不均。雖甚駭然。此時遞易。或慮有反貽民弊。且初二巡分給。與三四巡差間。姑不嚴加處分。欲觀來頭勤慢。而該道伯不善察飭之失。宜先警飭。京畿監司李亨逵從重推考。比安之賑事不實。漆谷之糶政多錯。尤非坡州之比。而旣不得執跡於設賑分糶之庭。故亦不別樣勘罪。慶尙監司李秉模。爲先推考。限畢賑輪送考察之行。設賑諸道。如或一毫放心。奚特守令被罪。方伯焉逭重律。知此先甲之令。無至債誤事。令廟堂嚴加申飭三道道臣處。且以五部言之。或有浮黃垂死之民。不入於抄戶之中。又或有有籍而漏。掌任售奸。部官莫察。前此已有待末梢賞罰之敎。許令渠輩。各自贖愆。況今介賣期日亦不遠。限前一一査正事。判尹招致各部官。叧加面飭事分付。
정조 7년 · 강
命海西伯。使之數日內辭朝。
정조 7년 · 강
命新溪縣令洪守榮。催促赴任。
정조 7년 · 목
因黃海道假都事南寅老。新溪縣令洪守榮催促下送狀啓。敎以。此狀啓還下送。使之催促赴任後。卽爲狀聞。
정조 7년 · 강
判下金吾反秋曹放未放回啓。
정조 7년 · 목
因義禁府放未放回啓。敎以。務安縣遠配罪人李坤培。昨冬赦典。欲爲酌處而未果。如渠之類。何足深責。放送。礪山府出陸罪人金永綬減等。○因刑曹放未放回啓。敎以。熙川郡徒年罪人李秀乭。道臣旣置稟秩。本獄案中屍親各人之招。亦以兒輩遊戲。屢次分疏是隱則。當初發配。雖出於重殺獄之意。此等罪人遇赦蒙放。不至失刑。放送。
정조 7년 · 강
勘放時囚金宗範。
정조 7년 · 목
義禁府啓言。海州前判官金宗範照律杖八十收贖。奪告身三等。私罪施行。允之。敎以。功減 等。
정조 7년 · 강
召見奉命閣臣于誠正閣。檢校直閣金憙徐鼎修。
정조 7년 · 목
予曰。兩檢校同日奉命。同日上來耶。憙曰然矣。予曰。湖西儒生輩尙今疑阻耶。憙曰。諸生輩以爲。綸音頒下之後。怳然大覺矣。予曰。海西儒生輩何如。鼎修曰。諸生輩以爲。初不識本事之如何矣。向聞曉諭之後。始乃大覺云。故臣招致有知覺者。更以綸音內辭意詳諭矣。予曰。安必復果有感動之意耶。鼎修曰。不勝感泣矣。予曰。向以怪底事。八路有若閱去滄桑是甚不幸矣。鼎修曰。海西民情。雖曰稍定。尙未快安矣。予曰。華陽洞參祀儒生。爲幾何乎。憙曰。本邑儒生。僅爲四十餘人。而附近處二十一邑來參者。合爲四百餘人矣。予曰。本道諸生。想必夥然。而參祀者。若是數少。士氣之摧傷。亦足以寒心。抑以言之。德相之出。於渠何關。而尙有疑懼之意。是可怪矣。大抵士者。國之元氣。四百年維持者。專由培養之功。今以先正言之。 先朝際遇果何如。而一言扶綱。千載仗義。使我東方。尙不入夷狄禽獸之域。莫非先正之力。今玆德相。不幸近出。予於其家。寧有一分歇後而然耶。湖儒海士。猶不知朝家本意。擧有疑懼之心。故今番奉命之行。使之播告矣。憙曰。賚去綸音。分給各人。祭文獨於齋任頒給。予曰。沿路麥農何如。憙曰。皆有大登之望云矣。予曰。民情能無遑急之患耶。憙曰。比諸畿內頗勝矣。予曰。內下錢。列邑果以別巡分賑耶。憙曰然矣。鼎修曰。臣於回還到高陽。則方分給別巡。而民皆感祝。嵩呼之聲。載於道路矣。予曰。聞李潤謙言。則嶺南一包米償。殆至七八兩。而民情之遑急。無異畿湖云。是可悶矣。承旨金宇鎭曰。嶺之南被災邑。似難免飢矣。予曰。本道穡事。比諸他道。雖曰稍稔。而歲値荐歉。市直若是踊貴。言念民事。不勝悶慮矣。
정조 7년 · 강
判下兵曹景慕宮親祭時軍兵磨鍊草記。
정조 7년 · 목
因兵曹軍兵磨鍊草記。敎以。御營步軍四哨。騎士三番。爲先後廂。禁軍入番八十名。與出番一番隨駕。留陣則禁將率三營外營馬步軍結陣。番所各留十名。勿以出番軍替把事分付。路由月覲門前路。如是從略磨鍊。依此知悉。又敎曰。今初九日 景慕宮春享大祭親行時。出宮門路。以弘化門磨鍊。道由月覲門前路。該房知悉。
정조 7년 · 강
命諸道道薦。次第收用。
정조 7년 · 목
敎日。諸道道薦。次第來到。仍以置之。是豈搜羅之本意。自今現窠次第收用事。申飭銓曹。銓曹雖有次官。今日政使之擬入。
정조 7년 · 강
有政。吏曹參判金履素追。
정조 7년 · 목
以趙榮弼爲司諫。洪檢爲刑曹參判。金斗默爲敦寧參奉。初仕也。